text: Bestyrelse skal udpege afløser
  31 oktober 2013 kl. 15.06
  Hvis Fredericias borgmester ikke kan stille op til valget, bliver det Venstre i Fredericias bestyrelse, som udpeger, hvem der skal afløse ham.
  Kenny Bruun Olsen blev torsdag sygemeldt med stress. Det har straks startet spekulationer om, hvem der skal afløse ham, hvis sygemeldingen bliver langvarig.
  Den 51-årige Christian Jørgensen er opstillet som nr. to på Venstres liste til kommunalvalget.
  Men andre peger på 33-årig Pernelle Jensen, som blev nr. to, da Kenny Bruun Olsen blev udpeget.
  Det bliver bestyrelsen for Venstre i Fredericia, som afgør, hvem der eventuelt skal afløse spidskandidaten. Og politiske iagttagere i Fredericia mener, at så bliver det Chr. Jørgensen.
  